《击鼓催花》
清代·蔡见先

鼕鼕声响报花知，上苑春和次第吹。第一承恩随鼓转，沉香亭北海棠枝。

鼕鼕声鼓六宫知，绿瘦红肥尽弄姿。独有江梅催不理，楼东更鼓一灯支。

羯鼓声中芳信驰，春风先上海棠枝。红尘一骑飞丹荔，又是君王鼓掌时。

唐宫花信日嫌迟，击鼓恩同雨露施。转笑海棠开到未，沉香春梦正迷离。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。